CELEX: 32001D0011
Language: el
Date: 2001-11-08 00:00:00
Title: 2001/912/ΕΚ: Απόφαση της Ευρωπαϊκής Κεντρικής Τράπεζας, της 8ης Νοεμβρίου 2001, σχετικά με ορισμένες προϋποθέσεις που αφορούν την πρόσβαση στο σύστημα παρακολούθησης πλαστών νομισμάτων (ΣΠΠΝ) (ΕΚΤ/2001/11)

Avis juridique important

|

32001D0912

2001/912/ΕΚ: Απόφαση της Ευρωπαϊκής Κεντρικής Τράπεζας, της 8ης Νοεμβρίου 2001, σχετικά με ορισμένες προϋποθέσεις που αφορούν την πρόσβαση στο σύστημα παρακολούθησης πλαστών νομισμάτων (ΣΠΠΝ) (ΕΚΤ/2001/11)  

Επίσημη Εφημερίδα αριθ. L 337 της 20/12/2001 σ. 0049 - 0051

Απόφαση της Ευρωπαϊκής Κεντρικής Τράπεζαςτης 8ης Νοεμβρίου 2001σχετικά με ορισμένες προϋποθέσεις που αφορούν την πρόσβαση στο σύστημα παρακολούθησης πλαστών νομισμάτων (ΣΠΠΝ)(ΕΚΤ/2001/11)(2001/912/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 106 παράγραφος 1,το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 16,Εκτιμώντας τα ακόλουθα:(1) Ο κανονισμός (ΕΚ) αριθ. 1338/2001 του Συμβουλίου της 28ης Ιουνίου 2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία(1) θεσπίζει ορισμένα μέτρα που αφορούν τη συλλογή και αποθήκευση δεδομένων σχετικά με πλαστά τραπεζογραμμάτια και κίβδηλα κέρματα, καθώς και την πρόσβαση στα δεδομένα αυτά.(2) Η καταπολέμηση της παραχάραξης και της κιβδηλείας δεν είναι δυνατό να επιχειρηθεί μόνο στο επίπεδο της ζώνης του ευρώ. Για το λόγο αυτό, το Συμβούλιο της Ευρωπαϊκής Ένωσης έχει λάβει μέτρα σχετικά με το ευρώ, στο πλαίσιο του Τίτλου VI της συνθήκης για την Ευρωπαϊκή Ένωση (ήτοι στο πλαίσιο του τρίτου πυλώνα). Επίσης, ο κανονισμός (ΕΚ) αριθ. 1339/2001 του Συμβουλίου επεκτείνει τα αποτελέσματα του κανονισμού (ΕΚ) αριθ. 1338/2001 του Συμβουλίου σε εκείνα τα κράτη μέλη, τα οποία δεν έχουν υιοθετήσει το ευρώ ως ενιαίο νόμισμα(2).(3) Είναι απαραίτητη η περαιτέρω ανάπτυξη των διαδικασιών και των συστημάτων που έχουν ήδη θεσπιστεί για την ανάλυση πλαστών νομισμάτων και τη συλλογή πληροφοριών σχετικά με την παραχάραξη και την κιβδηλεία. Η ΕΚΤ είχε ιδρύσει το κέντρο ανάλυσης πλαστών τραπεζογραμματίων και τη βάση δεδομένων για πλαστά νομίσματα. Πλέον, κρίνεται ενδεδειγμένη η αναδιοργάνωση της τελευταίας και η μετονομασία της σε "σύστημα παρακολούθησης πλαστών νομισμάτων" (ΣΠΠΝ), καθώς επίσης και ο προσδιορισμός των χαρακτηριστικών της.(4) Η ΕΚΤ καθορίζει τις προϋποθέσεις που εξασφαλίζουν τις κατάλληλες διαδικασίες πρόσβασης στα σχετικά δεδομένα του ΣΠΠΝ, σύμφωνα με τους κανονισμούς (ΕΚ) αριθ. 1338/2001 και αριθ. 1339/2001. Για το σκοπό αυτό, είναι απαραίτητη η ίδρυση ενός εθνικού κέντρου καταπολέμησης της παραχάραξης (ΕΚΚΠ) σε κάθε εθνική κεντρική τράπεζα (ΕθνΚΤ) του Ευρωπαϊκού Συστήματος Κεντρικών Τραπεζών, και η θέσπιση λειτουργίας διαχειριστή ασφάλειας του εν λόγω ΕΚΚΠ. Εξάλλου, η ΕΚΤ συνομολογεί με την Επιτροπή και την Ευρωπόλ τις αναγκαίες συμφωνίες και συμβάσεις, με σκοπό την πρόβλεψη της κατάλληλης πρόσβασης αυτών στα δεδομένα του ΣΠΠΝ και της πρόσβασης του Ευρωπαϊκού Τεχνικού και Επιστημονικού Κέντρου, σύμφωνα με τον κανονισμό (ΕΚ) αριθ. 1338/2001. Σε κάθε περίπτωση πρόσβασης θα πρέπει να τηρούνται τα προβλεπόμενα στοιχειώδη πρότυπα ασφάλειας. Λόγω της εμπιστευτικής φύσης των δεδομένων του ΣΠΠΝ, η τήρηση των εν λόγω προτύπων είναι ουσιώδης. Η εμπιστευτική φύση των δεδομένων έχει την έννοια ότι οι πληροφορίες που κάθε χρήστης του ΣΠΠΝ πορίζεται από αυτό θα πρέπει να χρησιμοποιούνται αποκλειστικά προς εκπλήρωση των καθηκόντων του στο πλαίσιο της καταπολέμησης της παραχάραξης και της κιβδηλείας του ευρώ. Η εισαγωγή περιορισμών όσον αφορά την πρόσβαση στα δεδομένα του ΣΠΠΝ συμβάλλει στη διασφάλιση της εμπιστευτικότητας.(5) Το διοικητικό συμβούλιο της ΕΚΤ πρόκειται να εγκρίνει ένα εγχειρίδιο διαδικασίας και τα στοιχειώδη πρότυπα ασφάλειας σχετικά με το ΣΠΠΝ. Αυτά δεν θα δημοσιευθούν, λόγω της εμπιστευτικής φύσης των δεδομένων, τα οποία πρόκειται να περιληφθούν στο ΣΠΠΝ και στα οποία πρόκειται να είναι δυνατή η πρόσβαση μέσω αυτού, καθώς επίσης και λόγω της ανάγκης διατήρησης συνθηκών εμπιστευτικότητας σε ό,τι αφορά τη χρήση του ΣΠΠΝ,ΑΠΟΦΑΣΙΖΕΙ:Άρθρο 1ΟρισμοίΣτην παρούσα απόφαση ισχύουν οι ορισμοί που περιέχονται στον κανονισμό (ΕΚ) αριθ. 1338/2001.Άρθρο 2Σύστημα παρακολούθησης πλαστών νομισμάτων1. Η βάση δεδομένων για πλαστά νομίσματα (ΒΔΠΝ) μετονομάζεται σε "σύστημα παρακολούθησης πλαστών νομισμάτων" (ΣΠΠΝ). Πλέον, κάθε αναφορά προηγούμενων νομικών πράξεων στη ΒΔΠΝ θεωρείται ότι γίνεται στο ΣΠΠΝ.2. Το ΣΠΠΝ αποτελείται από μία κεντρική βάση δεδομένων, η οποία περιέχει το σύνολο των τεχνικών και στατιστικών πληροφοριών σχετικά με την παραχάραξη και την κιβδηλεία, τόσο επί τραπεζογραμματίων όσο και επί κερμάτων ευρώ, που προέρχονται από τα κράτη μέλη ή από τρίτες χώρες. Το ΣΠΠΝ περιλαμβάνει, μεταξύ άλλων, εφαρμογές αναζήτησης και επεξεργασίας κειμένου, μέσα για τη λήψη και την ανάρτηση δεδομένων, καθώς επίσης και δίκτυα που συνδέουν τους διάφορους χρήστες του ΣΠΠΝ με αυτό.3. Η οργάνωση και διαχείριση του ΣΠΠΝ εμπίπτουν στην αρμοδιότητα της εκτελεστικής επιτροπής της ΕΚΤ η οποία, για τους σκοπούς αυτούς, λαμβάνει υπόψη τις απόψεις της Επιτροπής Τραπεζογραμματίων.Άρθρο 3Πρόσβαση στα δεδομένα του συστήματος παρακολούθησης πλαστών νομισμάτων1. Εκτός από την πρόσβαση των ΕθνΚΤ στο ΣΠΠΝ, πρόσβαση στα σχετικά δεδομένα του ΣΠΠΝ παρέχεται και στις άλλες αρμόδιες εθνικές αρχές, συμπεριλαμβανομένων των εθνικών κέντρων ανάλυσης (ΕΚΑ) και, προκειμένου για δεδομένα σχετικά με κέρματα, των εθνικών κέντρων ανάλυσης κερμάτων (ΕΚΑΚ), σύμφωνα με τον κανονισμό (ΕΚ) αριθ. 1338/2001. Για το σκοπό αυτό ισχύουν οι προϋποθέσεις που καθορίζονται στα άρθρα 5 έως 9 της παρούσας απόφασης.2. Η πρόσβαση της Ευρωπαϊκής Επιτροπής, του Ευρωπαϊκού Τεχνικού και Επιστημονικού Κέντρου (ΕΤΕΚ) και της Ευρωπόλ στα σχετικά δεδομένα του ΣΠΠΝ παρέχεται σύμφωνα με τον κανονισμό (ΕΚ) αριθ. 1338/2001. Οι διαδικασίες για την εν λόγω πρόσβαση εξειδικεύονται, ανάλογα με την περίπτωση, σε διμερείς συμφωνίες και συμβάσεις με την ΕΚΤ.3. Με την επιφύλαξη τυχόν συμφωνιών που αφορούν τις νομισματικές σχέσεις μεταξύ της Κοινότητας και τρίτων μερών, η ΕΚΤ μπορεί να παρέχει πρόσβαση στα δεδομένα του ΣΠΠΝ στις οριζόμενες για το σκοπό αυτό αρχές ή κέντρα των εν λόγω τρίτων μερών.4. Εκτός από την παραπάνω περίπτωση της παραγράφου 3 και βάσει του άρθρου 9 του κανονισμού (ΕΚ) αριθ. 1338/2001, η ΕΚΤ μπορεί να παρέχει πρόσβαση στα σχετικά δεδομένα του ΣΠΠΝ στις οριζόμενες για το σκοπό αυτό αρχές ή κέντρα τρίτων χωρών. Είναι δυνατή η ad hoc παροχή δεδομένων του ΣΠΠΝ στις εν λόγω αρχές ή κέντρα, εφόσον αυτό κρίνεται απαραίτητο από το κέντρο ανάλυσης πλαστών τραπεζογραμματίων (ΚΑΠΤ) της ΕΚΤ.Άρθρο 4Εισαγωγή δεδομένων στο σύστημα παρακολούθησης πλαστών νομισμάτων, την οποία διενεργούν τα εθνικά κέντρα ανάλυσης και τα εθνικά κέντρα ανάλυσης κερμάτωνΗ διενεργούμενη από κάθε ΕΚΑ εισαγωγή δεδομένων στο ΣΠΠΝ σχετικά με ανακαλυπτόμενα πλαστά τραπεζογραμμάτια ευρώ και η διαβίβαση στο ΚΑΠΤ της ΕΚΤ κάθε νέου τύπου τραπεζογραμματίων ευρώ, για τα οποία υπάρχουν υπόνοιες ότι είναι πλαστά, πραγματοποιούνται σύμφωνα με τον κανονισμό (ΕΚ) αριθ. 1338/2001 και με τα προβλεπόμενα στο σχετικό εγχειρίδιο διαδικασίας που εγκρίνεται από το διοικητικό συμβούλιο της ΕΚΤ, με τη συμβολή του γενικού συμβουλίου της ΕΚΤ. Επί του εγχειριδίου διαδικασίας ζητείται η γνώμη όσων ΕΚΑ δεν είναι ΕθνΚΤ ή δεν έχουν ιδρυθεί εντός κάποιας ΕθνΚΤ. Επίσης, θα υπάρξουν οι απαραίτητες προσαρμογές του εγχειριδίου διαδικασίας σε ό,τι αφορά τη διενεργούμενη από το ΕΤΕΚ και τα ΕΚΑΚ εισαγωγή δεδομένων σχετικά με κέρματα στο ΣΠΠΝ.Άρθρο 5Εθνικά κέντρα καταπολέμησης της παραχάραξης1. Στα κράτη μέλη, τα καθήκοντα της διαχείρισης της πρόσβασης στο ΣΠΠΝ, κατά τα αναφερόμενα στο άρθρο 3, ασκεί το ΕΚΚΠ που ιδρύεται σε κάθε ΕθνΚΤ. Εξάλλου, το εν λόγω ΕΚΚΠ διευκολύνει την επικοινωνία αναφορικά με κάθε θέμα που σχετίζεται με το ΣΠΠΝ στα κράτη μέλη. Σε σχέση με τα καθήκοντα αυτά θεσπίζεται, εντός κάθε ΕΚΚΠ, λειτουργία διαχειριστή ασφάλειας.2. Εφόσον συμφωνήσει η ΕΚΤ, το ΕΚΚΠ επιτρέπει, σύμφωνα με την παραπάνω παράγραφο 1, την πρόσβαση στο ΣΠΠΝ σε διάφορα επίπεδα, κατά τα αναφερόμενα στο άρθρο 3. Για το σκοπό αυτό, ο προαναφερθείς διαχειριστής ασφάλειας του ΕΚΚΠ δημιουργεί και καθιερώνει τα απαραίτητα ονόματα χρηστών, τις διάφορες κατηγορίες χρηστών και τα διάφορα επίπεδα πρόσβασής τους.Άρθρο 6Συμμόρφωση προς τα πρότυπα ασφάλειας του συστήματος παρακολούθησης πλαστών νομισμάτωνΤο διοικητικό συμβούλιο της ΕΚΤ, με τη συμβολή του γενικού συμβουλίου της ΕΚΤ, θεσπίζει τα σχετικά με την πρόσβαση στο ΣΠΠΝ στοιχειώδη πρότυπα ασφάλειας που θα πρέπει να τηρούνται από κάθε αρχή ή κέντρο (ΕΚΑ και/ή ΕΚΑΚ), στα οποία υπάρχουν χρήστες του ΣΠΠΝ, και από τους ίδιους τους χρήστες. Τα πρότυπα αυτά γνωστοποιούνται στα ΕΚΚΠ.Άρθρο 7Εμπιστευτικότητα1. Κάθε αρχή ή κέντρο, στο οποίο υπάρχουν χρήστες του ΣΠΠΝ, τους ενημερώνει σχετικά με την εμπιστευτική φύση των δεδομένων του ΣΠΠΝ και σχετικά με τυχόν περιορισμούς που επιβάλλονται στην πρόσβαση καθενός από τους χρήστες της συγκεκριμένης ή άλλης αρχής ή κέντρου· τους περιορισμούς αυτούς γνωστοποιεί εκάστοτε στην ενδιαφερόμενη αρχή ή κέντρο ο διαχειριστής ασφάλειας του οικείου ΕΚΚΠ. Το εν λόγω ΕΚΚΠ μπορεί να απαιτεί την υπογραφή δήλωσης εμπιστευτικότητας, στην οποία κάθε αρχή ή κέντρο θα δηλώνει ότι έχει ειδοποιηθεί δεόντως για το περιεχόμενο της παρούσας απόφασης. Κάθε αρχή ή κέντρο συνεννοείται με το οικείο ΕΚΚΠ για οποιοδήποτε θέμα αφορά την εμπιστευτικότητα των δεδομένων του ΣΠΠΝ. Τα ΕΚΚΠ συνεννοούνται με το ΚΑΠΤ της ΕΚΤ σχετικά με την έκβαση κάθε παρόμοιου αιτήματος ή συνεννόησης.2. Προκειμένου για ανακοινώσεις, οι οποίες περιέχουν δεδομένα του ΣΠΠΝ που απευθύνονται στο κοινό, σε πιστωτικά ιδρύματα και στους κατασκευαστές συναφούς εξοπλισμού, ζητείται η γνώμη του οικείου ΕΚΚΠ. Εξάλλου, το τελευταίο ζητά τη γνώμη του ΚΑΠΤ της ΕΚΤ.3. Η ΕΚΤ συνεννοείται με το οικείο ΕΚΚΠ σχετικά με κάθε περίπτωση αναστολής της πρόσβασης. Η ΕΚΤ και το οικείο ΕΚΚΠ μπορούν να αναστέλλουν την πρόσβαση στο ΣΠΠΝ για οποιοδήποτε χρήστη, όταν αυτό καθίσταται απαραίτητο για την διαφύλαξη της εμπιστευτικής φύσης των δεδομένων του ΣΠΠΝ. Το οικείο ΕΚΚΠ συνεννοείται με την αρχή ή το κέντρο στο οποίο υπάγονται οι εν λόγω χρήστες, με σκοπό την αποκατάσταση των κατάλληλων προϋποθέσεων για τη χρήση του ΣΠΠΝ.4. Αφού εγκριθούν από το διοικητικό συμβούλιο, τα στοιχειώδη πρότυπα ασφάλειας που μνημονεύονται στο άρθρο 6 και το εγχειρίδιο διαδικασιών που μνημονεύεται στο άρθρο 4 δεν δημοσιεύονται, λόγω της εμπιστευτικής τους φύσης.Άρθρο 8ΠαρακολούθησηΣε συνεννόηση με τις οικείες αρχές ή κέντρα, τα ΕΚΚΠ θεσπίζουν διαδικασίες που επιτρέπουν την παρακολούθηση της συμμόρφωσης των πρώτων προς τα προβλεπόμενα στα άρθρα 6 και 7, καθώς και τη λήψη των κατάλληλων προς το σκοπό αυτό μέτρων. Οι εν λόγω διαδικασίες προβλέπουν επίσης τη συμμετοχή της ΕΚΤ στην παρακολούθηση. Η ΕΚΤ, σε συνεννόηση με τις ΕθνΚΤ, θεσπίζει επίσης διαδικασίες με σκοπό την παρακολούθηση της συμμόρφωσης των ΕΚΚΠ προς την παρούσα απόφαση.Άρθρο 9ΕφαρμογήΠρος εφαρμογή της παρούσας απόφασης, η εκτελεστική επιτροπή της ΕΚΤ λαμβάνει κάθε μέτρο που είναι απαραίτητο για τη διασφάλιση της αποτελεσματικότητας και ασφάλειας του ΣΠΠΝ, συμπεριλαμβανομένου κάθε μέτρου που αφορά το εγχειρίδιο διαδικασίας ή τα στοιχειώδη πρότυπα ασφάλειας που μνημονεύονται στα άρθρα 4 και 6, αντίστοιχα. Για τους σκοπούς αυτούς λαμβάνει υπόψη τις απόψεις της Επιτροπής Τραπεζογραμματίων. Η εκτελεστική επιτροπή ενημερώνει το διοικητικό συμβούλιο σχετικά με κάθε μέτρο που λαμβάνει προς εφαρμογή του παρόντος άρθρου. Επιπλέον, η ΕΚΤ μπορεί, εν γένει, να παρέχει τεχνικής φύσεως διευκρινίσεις και λεπτομέρειες σχετικά με τη χρήση ή την ασφάλεια του ΣΠΠΝ.Άρθρο 10Τελικές διατάξειςΗ παρούσα απόφαση αρχίζει να ισχύει την 1η Δεκεμβρίου 2001.Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Φρανκφούρτη επί Μάιν, 8 Νοεμβρίου 2001.Ο Πρόεδρος της ΕΚΤWillem F. Duisenberg(1) ΕΕ L 181 της 4.7.2001, σ. 6.(2) ΕΕ L 181 της 4.7.2001, σ. 11.